शंकर भारतवर्ष के समस्त धार्मिक व आध्यात्मिक वांड्गमय के प्रबद्ध ज्ञाता थे और यही वजह थी कि उन्होंने इनके विषय में एक खोजी की तरह अपने व्यक्तिगत अनुभव के आधार पर प्रमाण खोजे। शंकर यह नहीं मानते थे कि कार्य के पीछे ‘कारण’ का होना जरूरी है। उनके अनुसार, क्या हमने ‘कारण’ की महत्ता, उसकी भूमिका, स्पष्टता और विश्वसनीयता को जरूरत से अधिक नहीं तूल दिया है। इसलिए हमें बजाय तर्क के एक ऐसी ‘अंतर्दृष्टि’ की जरूरत है जो हमें बेमतलब की बातों से हटाकर आवश्यक ज्ञान का बोध करा सके, अर्थात् ‘शाश्वत’ ना कि नश्वर या लौकिक। दूसरे शब्दों में, एक ऐसा आत्मबोध जो अवशेष में से ही ‘पूर्ण’ को पा सके। इसे शंकर के दर्शन की पहली शर्त कहा जा सकता है।